CELEX: 62011CA0403
Language: et
Date: 2012-10-04 00:00:00
Title: Kohtuasi C-403/11: Euroopa Kohtu (kuues koda) 4. oktoobri 2012 . aasta otsus — Euroopa Komisjon versus Hispaania Kuningriik (Liikmesriigi kohustuste rikkumine — Direktiiv 2000/60/EÜ — Vesikonna majandamiskavad — Avaldamine ja komisjonile teatamine — Avalikkuse teavitamine ja konsulteerimine — Puudumine)

24.11.2012   
            
            
               ET
            
            
               Euroopa Liidu Teataja
            
            
               C 366/15
            
         Euroopa Kohtu (kuues koda) 4. oktoobri 2012. aasta otsus — Euroopa Komisjon versus Hispaania Kuningriik
   (Kohtuasi C-403/11) (1)
   
   (Liikmesriigi kohustuste rikkumine - Direktiiv 2000/60/EÜ - Vesikonna majandamiskavad - Avaldamine ja komisjonile teatamine - Avalikkuse teavitamine ja konsulteerimine - Puudumine)
   2012/C 366/25
   Kohtumenetluse keel: hispaania
   
      Pooled
   
   
      Hageja: Euroopa Komisjon (esindajad: I. Hadjiyannis ja G. Valero Jordana, hiljem B. Simon)
   
      Kostja: Hispaania Kuningriik (esindaja: A. Rubio González)
   
      Ese
   
   Liikmesriigi kohustuste rikkumine — Euroopa Parlamendi ja nõukogu 23. oktoobri 2000. aasta direktiivi 2000/60/EÜ, millega kehtestatakse ühenduse veepoliitika alane tegevusraamistik (EÜT L 327, lk 1; ELT eriväljaanne 15/05, lk 275), artikli 13 lõigete 1, 2, 3 ja 6, artikli 14 lõike 1 punkti c ja artikli 15 lõike 1 rikkumine — Vesikonna majandamiskavad — Avalikkuse teavitamine ja konsulteerimine — Nendest majandamiskavadest teavitamine.
   
      Resolutsioon
   
   
               1.
            
            
               Kuna Hispaania Kuningriik:
               
                           —
                        
                        
                           ei võtnud 22. detsembriks 2009 vastu vesikondade majandamiskavasid (välja arvatud Kataloonia vesikonna valgalapiirkonna majandamiskava) ega saatnud ei Euroopa Komisjonile ega asjaomastele liikmesriikidele 22. märtsiks 2010 ühtegi koopiat nendest majandamiskavadest vastavalt Euroopa Parlamendi ja nõukogu 23. oktoobri 2000. aasta direktiivi 2000/60/EÜ, millega kehtestatakse ühenduse veepoliitika alane tegevusraamistik (mida on muudetud Euroopa Parlamendi ja nõukogu 11. märtsi 2008. aasta direktiiviga 2008/32/EÜ), artikli 13 lõigetele 1, 2, 3 ja 6 ja artikli 15 lõikele 1, ning
                        
                     
                           —
                        
                        
                           ei algatanud hiljemalt 22. detsembriks 2008 avalikkuse teavitamise ja konsulteerimise menetlust seoses vesikondade majandamiskavade projektidega (välja arvatud järgmistes valgalapiirkondades: Baleaarid, Tenerife, Guadiana, Guadalquivir, Vahemere-Andaluusia, Tinto-Odiel-Piedras, Guadalete-Barbate, Galiitsia rannik, Miño-Sil, Duero, Lääne-Kantaabria ja Ida-Kantaabria) vastavalt selle direktiivi artikli 14 lõike 1 punktile c,
                        
                     siis on Hispaania Kuningriik rikkunud neist sätteist tulenevaid kohustusi.
            
         
               2.
            
            
               Mõista kohtukulud välja Hispaania Kuningriigilt.
            
         
      (1)  ELT C 290, 01.10.2011.